Tuis | Media Releases | Nou staan net Tolhek-Aksiegroep, wat VF Plus insluit, tussen padgebruikers en e-tol in Gauteng
Volgens adv. Alberts het die TAG ‘n veel beter kans om met die hofaansoek te slaag aangesien die wettigheid van sekere regulasies ook betwis gaan word en nie net die grondwetlikheid van die E-Tolwet nie.
“Die E-Padregulasies is foutief deurdat die terme en voorwaardes vir die gebruik van e-tol daarin vervat, uitgereik is voordat die E-Tolwet gepubliseer is. Dit maak die regulasies dus onwettig.
“Die E-Toltariefregulasies is moontlik nie eens regulasies nie aangesien dit as ‘n blote kennisgewing uitgereik is. Verder voldoen die regulasies nie aan die E-Tolwet se eie vereistes om eers aan die parlement voorgelê te word vir goedkeuring nie. Dit het nooit voor die parlement gedien nie.
“Die TAG gaan nou voort met sy saak wat op 2 Desember verlede jaar op gronde van dringendheid afgewys is in die Noord-Gautengse Hooggeregshof. Dit sal nou op die gewone rol geplaas word nadat aanvullende stukke tot die saak gelewer is,” sê adv. Alberts.